proxectonos/corpus_dominio_legal_administrativo_tmp huggingface dataset:
15/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.76902. Solicitude de concesión de augas públicas presentada pola denominada Comunidade de Usuarios de Augas de Vilar de Suso (A Baña)

SERVIZO TERRITORIAL DA ZONA HIDROGRÁFICA DE GALICIA CENTRO ANUNCIO Expediente: DH. A15.76902 A Comunidade de Usuarios de Auga de Vilar de Suso, solicita de Augas de Galicia a concesión dun aproveitamento de augas públicas coas seguintes características: SOLICITANTE: Comunidade de Usuarios de Auga de Vilar de Suso VOLUME TOTAL ANUAL: 5.058,90 m 3 /ano. DESTINO: uso doméstico ORIXE: mananciais nas parcelas 104, 92, 93 e 94 do polígono 20 de Fiopáns CONCELLO: A Baña O aproveitamento consiste na captación dun manancial na parcela de referencia catastral 15007A0200001040000KB mediante arqueta con tubos de formigón de 1,20 m de diámetro e 3,00 m de profundidade, da que parte unha tubaxe de 90 mm de diámetro. A condución por outras tres arquetas situadas nas parcelas 92, 93 e 94, con diámetros de 1,20 e profundidades de entre 4 e 5 m, que contribúen a aportar caudal, e terminan chegando tras un 393,48 m ata o depósito de reparto, na parcela 72, todas elas do polígono 20, cunhas dimensións de 2,51x2,30 m. A tubaxe conecta cun depósito de 68x48x40 cm, do que se conduce cara a un repartidor con 20 saídas, conducidas por tubaxes de polietileno de 32 mm para cada usuario, cada un dos cales conta con depósito individual na parte alta da súa vivenda, a excepción de dous deles que contan con depósito propio de acumulación de 3.000 litros xunto á caseta do repartidor. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Baña ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial - Jesús Antonio Manrique Merino (sinatura dixital), o 3 de marzo de 2022.
15/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.82980 Solicitude de concesión de augas públicas presentada por Ganadería Gaiolo, S. C. (Mazaricos)

Ganadería Gaiolo, S. C., solicita de Augas de Galicia a concesión dun aproveitamento de augas públicas coas seguintes características: SOLICITANTE: Ganadería Gaiolo, S. C. VOLUME TOTAL ANUAL: 3.894,55 m 3 /ano. DESTINO: uso gandeiro ORIXE: manancial na parcela 11 do polígono 13, no lugar de Niñán CONCELLO: Mazaricos O aproveitamento consiste na captación dun manancial na parcela de referencia catastral 15046A01300011 en “Prado Aleixos”, mediante unha arqueta de 2,00x2,00x1,00 m, e a condución mediante tubaxe de polietileno de 50 mm de diámetro a través das parcelas 170, 15, 16, 45, 15 e 1 do polígono 13, e parcela 90 do polígono 14, cunha lonxitude duns 1.385 m, ata chegar a unha arqueta na parcela da explotación, onde se empregará para uso gandeiro. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mazaricos ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial – Jesús Antonio Manrique Merino (Sinatura dixital), o 04 de marzo de 2022.
15/03/2022 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente
Resolución núm.2022/12578, do 10 de marzo, pola que se aproba a concesión das axudas á contratación de persoal para a execución de obras e servizos municipais nos concellos da provincia da Coruña durante o exercicio 2022 (PEL-Concellos)

ANUNCIO Resolución número 2022/12578, do 10 de marzo, pola que se aproba a concesión das axudas á contratación de persoal para a execución de obras e servizos municipais nos concellos da provincia da Coruña durante o exercicio 2022 (PEL-CONCELLOS) RESOLUCIÓN POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES Á CONVOCATORIA DO PROGRAMA PEL-CONCELLOS ANO 2022 (PEL-CONCELLOS) Don VALENTÍN GONZÁLEZ FORMOSO, presidente da Deputación Provincial da Coruña, Vistos o informe do Servizo de Desenvolvemento Territorial e Medio Ambiente e o informe do Servizo de Fiscalización. RESOLVO: 1.º.–Aprobar a concesión das subvencións ás entidades que se relacionan no Anexo 1, polos importes que se indican.2.º.–De oficio revisáronse todos os expedientes para comprobar que teñen a Conta Xeral presentada e aprobada perante os órganos correspondentes.3.º.–Denegar a concesión das subvencións ás entidades que figuran no Anexo 2, polos motivos que se indican.4.º.–Dispor o gasto das subvencións concedidas con cargo á seguinte aplicación orzamentaria: 0520/24100/46201, fase A, referencia n.º 22022000677, operación n.º 220220004698, importe 3.606.000,00 €. 5.º.–Supeditar a condición de beneficiario desta subvención ao Concello de Mugardos a que acredite a aprobación definitiva da súa conta xeral do ano 2020 e a súa presentación perante os órganos de control externo.6.º.–Publicar a presente resolución no Boletín Oficial da Provincia, co que se entenderá notificada aos interesados, de acordo co establecido no art.45 da Lei 39/2015, do procedemento administrativo común das administracións públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. ANEXO 1.–Concedidas Número de solicitudes concedidas: 89. Total concedido: 3.338.987,83 €. ANEXO 2.–Denegadas Número de solicitudes descartadas: 0. A Coruña, 10 de marzo de 2022. O presidente A secretaria Valentín González Formoso Amparo Taboada Gil
15/03/2022 | Administración LocalMunicipal
Narón
Intervención
Edicto aprobación dos padróns fiscais das taxas polos servizos prestados polo Servizo Sociocomunitario do mes de febreiro de 2022

A Xunta de Goberno Local, en sesión celebrada o día 10/03/2022, adoptou entre outros os acordos seguintes: Primeiro: Aprobar o padrón fiscal correspondente á taxa por servizos prestados polo Servizo Sociocomunitario (ENVELLECEMENTO ACTIVO) do mes de febreiro de 2022, cun total de 292 contribuintes e por importe de 2.379,80 €. Segundo: Aprobar o padrón fiscal correspondente á taxa por servizos prestados polo Servizo Sociocomunitario (OBRADOIROS DE INGLÉS, OBRADOIROS DE ROBÓTICA, COROS, ESCOLA DE FAMILIAS E ESCOLA DE MÚSICA) do mes de febreiro de 2022, cun total de 169 usuarios e por importe de 1.377,35 €. Exposición: O padrón quedará exposto ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a alcaldía. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 10 de marzo de 2022 A alcaldesa- presidenta Marián Ferreiro Díaz
15/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.20739 Solicitude de modificación de concesión de augas públicas presentada polo Concello de Boimorto (Boimorto)

Arley Auchel Arabi, con DNI 44**4623*, en representación do Concello de Boimorto, con DNI P1501000B, solicita de Augas de Galicia a modificación da concesión pola que se lle outorgou ao Concello de Boimorto a captación do río Tambre e varios mananciais para o fornecemento da rede de abastecemento municipal, mediante resolución do Presidente de Augas de Galicia de data 09/06/2010. (Clave DH. A15.20729). O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As modificacións solicitadas consisten en dúas captacións subterráneas situadas na parcela 1010, polígono 504, ref. Catastral 15010A504010110000JX. As características dos aproveitamentos son: SOLICITANTE: Concello de Boimorto DESTINO: Abastecemento ORIXE: Pozo. LUGAR: Parabico. PARROQUIA: Andavao (San Martiño). CONCELLO: Boimorto As captacións de augas subterráneas vanse realizar para servir como apoio de abastecemento ao depósito principal de Boimorto nos momentos nos que o subministro resulte insuficiente, mediante un funcionamento estacional, principalmente na época estival. Non supón un aumento do volume de auga da concesión do Concello de Boimorto. Realizaranse as seguintes actuacións: − Dúas perforacións de 200 m con equipo de perforación de pozos. − Dous entubados de 150 m, tubo de PVC 10 atm ø160, para cada pozo. − Dous reforzos de boca de pozo con 20 m de tubo de ø200 mm de PVC. − 80 m de canalización soterrada de tubo de polietileno 16 atm ø63 mm, para coenxión de pozos coa rede de abastecemento. - Canalización para conexión de pozo coa rede de abastecemento ao depósito. − 70 m de canalización soterrada eléctrica para alimentación das bombas. − Subministro e instalación de dúas bombas de extracción de auga soterrada e equipamento eléctrico e de fontanería auxiliar. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Boimorto ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe. Santiago de Compostela, o xefe do Servizo Territorial – Jesús Antonio Manrique Merino (Sinatura dixital), o Santiago de Compostela.4 de marzo de 2022
15/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.78779 Solicitude de concesión de augas públicas presentada por Adelina Generosa Giraut Forján, en representación da denominada Comunidade de Usuarios de Augas de Fonte Vilar de Abade (A Baña)

Rodrigo Miguel Baca Bote, con NIF 7646*****, en representación da Comunidade de Usuarios de Augas de Fonte Vilar de Abade, solicita de Augas de Galicia a concesión dun aproveitamento de augas públicas coas seguintes características: SOLICITANTE: Comunidade de Usuarios de Augas Fonte Vilar de Abade VOLUME TOTAL ANUAL: 197,10 m 3 /ano. DESTINO: uso doméstico ORIXE: manancial na parcela 980 do polígono 20 CONCELLO: A Baña O aproveitamento consiste na captación dun manancial na parcela de referencia catastral 15007A020009800000KF mediante una arqueta soterrada, da que parte unha tubaxe de 50 mm de diámero ó longo duns 937 m, logo de pasar por unha segunda e terceira arqueta, para chegar a un depósito elevado de 1,20x1,40x1,00 m, do que saen 3 conducións ata chegar ás tres vivendas a abastecer, cada unha das cales ten un depósito propio de almacenaxe. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Baña ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial – Jesús Antonio Manrique Merino (Sinatura dixital), o 03 de marzo de 2022.
02/03/2022 | Administración LocalMunicipal
Teo
Aprobación provisional de modificación da Ordenanza fiscal reguladora do imposto sobre o incremento de valor de terreos de natureza urbana

EDICTO Téndose aprobado provisionalmente a modificación da Ordenanza Fiscal Reguladora do imposto sobre incremento de valor de terreos de natureza urbana, mediante acordo do Pleno da Corporación de data 23/02/2022, e, dando cumprimento ó disposto no artigo 17.2 do Real Decreto Lexislativo 2/2004, do 5 de marzo, que aproba o Texto Refundido da Lei Reguladora das Facendas Locais, procédese á súa exposición pública no taboleiro de anuncios desta entidade, durante trinta días, a contar dende a súa publicación deste edicto no Boletín Oficial da Provincia, co fin de que os interesados poidan examinar o expediente e formular as reclamacións que estimen oportunas. Teo, 24 de febreiro de 2022. O alcalde Rafael Sisto Edreira
02/03/2022 | Administración LocalMunicipal
A Capela
Aprobación do padrón fiscal xaneiro 2022 do prezo público pola prestación do Servizo de Axuda no Fogar

Aprobados por Resolución desta Alcaldía número 2022-0065 ditada con data 14 de febreiro, o padrón e as listas cobratorias do prezo público pola prestación do Servizo de Axuda no Fogar, referidos todos eles ao mes de xaneiro do exercicio 2022, a efectos tanto da súa notificación colectiva, nos termos que se deducen do artigo 102.3 da Lei 58/2003, de 17 de decembro, Xeral Tributaria, como da submisión deles a trámite de información pública, por medio do presente anuncio, exponse ao público no Boletín Oficial da Provincia e no taboleiro municipal de edictos, polo prazo de quince días hábiles, a fin de que quenes se estimen interesados poidan formular cantas observacións, alegacións ou reclamacións, por convintes, teñan. Contra o acto de aprobación do citado padrón e/ou as liquidacións contidas nel poderá interporse recurso previo de reposición ante a Alcaldía Presidencia no prazo dun mes a contar dende o día seguinte ao de finalización do termo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co establecido no artigo 62.3 da Lei 58/2003, de 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario do prezo público pola prestación do Servizo de Axuda no Fogar correspondente ao mes de xaneiro do ano 2022, en: Oficina de Recadación: Casa do Concello Horario: de 8:00 a 14:00 horas, de luns a venres Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: - ABANCA COPORACIÓN BANCARIA, S. A. Os contribuíntes que non reciban o aviso de pago poderán pagalo na oficina de recadación no horario e prazo establecidos. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, de 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 24 de febreiro de 2022 O alcalde Manuel Meizoso López
02/03/2022 | Administración LocalProvincial
Deputación Provincial da Coruña
Secretaría Xeral. Sección de Normalización Lingüística
Designación de comité técnico de valoración de solicitudes da convocatoria do Programa de Subvencións a concellos e outras entidades locais da provincia da Coruña para a creación mantemento e reforzo dos servizos de normalización lingüística en 2022

Don VALENTÍN GONZÁLEZ FORMOSO, Presidente da Deputación Provincial da Coruña, Visto o expediente número 2021000039562, relativo ao programa anteriormente citado, no que se acreditan os seguintes Primeiro.- Resolución da Presidencia, número 2021/50389 do 29/12/2021, pola que se aproba a convocatoria Fonl 2022. Segundo.- Esta convocatoria publicouse no BOP número 246 do 28 de decembro de 2021. Terceiro.- As solicitudes recibidas están determinadas e, se é o caso emendadas, reúnen todos os requisitos previstos na ordenanza xeral e na convocatoria específica. Primeiro.- Lei 38/2003, do 17 de novembro, xeral de subvencións. Segundo.- Modificación da ordenanza xeral de subvencións e transferencias, BOP número 150 do 10 de agosto de 2021. Terceiro.- Bases da convocatoria do programa de subvencións provinciais de concorrencia competitiva dirixida a entidades locais para a creación, mantemento e reforzo dos servizos de normalización lingüística de 2022. BOP 246 do 28 de decembro de 2021. Aprobar a designación do comité técnico de expertas ou de recoñecido prestixio profesional sobre a materia para valorar e asignar puntos a cada solicitude do programa FONL 2022 composto por: Azahar Moledo Garciapons María Inés Dorado Fernández Dores Sánchez Alegre Secretaria: Mar Fernández Cagiao Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se opta por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 24 de febreiro de 2022 O PRESIDENTE A SECRETARIA Valentín González Formoso Mª. Amparo C. Taboada Gil
02/03/2022 | Administración LocalMunicipal
Ponteceso
Secretaría
Exposición pública do padrón das taxas polos servizos de subministración de auga e conservación de contadores, saneamento e depuración de augas residuais correspondente ao 4.º trimestre de 2021

ANUNCIO Exposición pública do padrón das taxas polos servizos de subministración de auga e conservación de contadores, saneamento e depuración de augas residuais correspondente ao 4.º trimestre de 2021 A empresa concesionaria do servizo de subministración domiciliaria de auga potable e saneamento e depuración de augas residuais elaborou o padrón das taxas polos servizos de subministración de auga e conservación de contadores, saneamento e depuración de augas residuais correspondente ao 4.º trimestre de 2021. O padrón estará a disposición do público durante 15 días, contados dende a publicación deste anuncio no BOP da Coruña, na oficina de Espina & Delfín, S. L. (rúa Aduana, 11 Ponteceso), en horario de 9.00 a 13.30 horas (martes, mércores e venres), e en Corme Porto, na Praza Avintes, 4 (luns e xoves), para os efectos de que as persoas interesadas o examinen e presenten as reclamacións que estimen oportunas. Contra estos actos poderá formularse ante o alcalde do Concello de Ponteceso, o recurso de reposición previo ao contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, nos termos previstos no dito texto legal. A publicación deste anuncio no BOP produce os efectos de notificación expresa ao abeiro do que dispón o artigo 102.3 da Lei 58/2003, do 17 de decembro. O pagamento poderá realizarse nas oficinas da empresa Espina & Delfín, S. L., abertas ao público de 9.00 a 13.30 horas, de luns a venres, ata o 31/03/2022. Unha vez que transcorra o período voluntario de pago establecido, as débedas pendentes esixiranse pola vía de constrinximento coa recarga de prema e os xuros de mora que se produzan. Ponteceso, 24 de febrero de 2022. O alcalde Xosé Lois García Carballido
02/03/2022 | Administración LocalMunicipal
Boimorto
Aprobación padrón fiscal servizo de axuda no fogar do mes de xaneiro de 2022

Por Decreto de Alcaldía n.º 72/2022 de data 18/02/2022, acordou aprobar os padróns fiscais do mes de xaneiro de 2022 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.876,67 € e 960,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 23 de febreiro de 2022 A alcaldesa Asdo.- María Jesús Novo Gómez
02/03/2022 | Administración LocalMunicipal
Culleredo
Economía, Facenda e Réxime Interior
Corrección de erros do anuncio do nomeamento de vogal suplente no proceso selectivo convocado para a cobertura en propiedade dunha praza de traballadora/or social, funcionario de carreira, publicado no BOP do 25 de febreiro de 2022

Por resolución da concelleira delegada de Seguridade Cidadá e Persoal do 25 de febreiro de 2022, resolveuse o seguinte: Primeiro.- Corrixir o erro detectado na 1ª liña do cuarto parágrafo da parte expositiva da citada resolución no seguinte senso: Onde di: “O día 22 de febreiro de 2022 a presidenta do tribunal, propón o nomeamento de dona Ivonne Alexandra Fluckiger Mirosa, como (./.)” Debe dicir: “O día 22 de febreiro de 2022 a presidenta do tribunal, propón o nomeamento de dona Kiova San Cirilo Boal, como (./.)” Segundo.- Corrixir o erro detectado na 1ª liña do primeiro parágrafo da parte resolutiva da citada resolución no seguinte senso: Onde di: “Primeiro.- Nomear a dona Elena Lousa López, vogal suplente da comisión de valoración do proceso selectivo (./.)” Debe dicir: “Primeiro.- Nomear a dona Elena Lousa Souto, vogal suplente da comisión de valoración do proceso selectivo (./.)” Culleredo a 25 de febreiro de 2022 A concelleira delegada de seguridade cidadá e persoal Asdo/ Marta María Figueroa Fuentes P. D. (Resolución do 13.07.2020, BOP 23.07.2020, núm.114)
02/03/2022 | Administración LocalMunicipal
Ponteceso
Secretaría
Exposición pública do padrón das taxas polos servizos de subministración de auga e conservación de contadores, saneamento e depuración de augas residuais correspondente ao 3º trimestre de 2021

A empresa concesionaria do servizo de subministración domiciliaria de auga potable e saneamento e depuración de augas residuais elaborou o Padrón das taxas polos servizos de subministración de auga e conservación de contadores, saneamento e depuración de augas residuais correspondente ao 3º trimestre de 2021. O padrón estará a disposición do público durante 15 días, contados dende a publicación deste anuncio no BOP da Coruña, na oficina de Espina & Delfín, SL (rúa Aduana, 11 Ponteceso), en horario de 9.00 h a 13.30 h (martes, mércores e venres), e en Corme Porto, na Praza Avintes, 4 (luns e xoves), para os efectos de que as persoas interesadas o examinen e presenten as reclamacións que estimen oportunas. Contra estos actos poderá formularse ante o alcalde do Concello de Ponteceso, o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos no dito texto legal. A publicación deste anuncio no BOP produce os efectos de notificación expresa ao abeiro do que dispón o artigo 102.3 da Lei 58/2003, de 17 de decembro. O pagamento poderá realizarse nas oficinas da empresa Espina & Delfín, SL, abertas ao público de 09.00 h a 13.30h, de luns a venres, ata o 31/03/2022. Unha vez que transcorra o período voluntario de pago establecido, as débedas pendentes esixiranse pola vía de constr inximento coa recarga de prema e os xuros de mora que se produzan. Ponteceso, 24 de febrero de 2022 O alcalde Xosé Lois García Carballido
02/03/2022 | Administración LocalMunicipal
Fene
Secretaría
Aprobación inicial do orzamento 2022

ANUNCIO Aprobación inicial do orzamento 2022 O Pleno do Concello de Fene, en sesión extraordinaria de 25 de febreiro, aprobou inicialmente o orzamento para o exercicio 2022 así como a documentación complementaria. En cumprimento do disposto no artigo 169 do Real Decreto Lexislativo 2/2004 (TRLRFL) exponse ó público polo prazo de 15 días hábiles, contados a partir do seguinte ó da publicación do presente anuncio no Boletín Oficial da Provincia, coa fin de que durante este poidan formularse as reclamacións que se consideren pertinentes. O orzamento considerarase definitivamente aprobado se durante ese prazo non se presentan reclamacións. Fene, 25 de febreiro de 2022. O alcalde Asdo.: Juventino J. Trigo Rey
02/03/2022 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Aprobación inicial do expediente de modificación de créditos núm.1/2022 de aprobación polo Pleno

Na sesión plenaria celebrada o día 25 de febreiro de 2022 a Corporación Provincial acordou aprobar inicialmente o expediente de modificación de créditos núm.1/2022. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, o expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril, e artigo 177.2 do texto refundido da lei reguladora de facendas locais, aprobado polo Real decreto lexislativo 2/2004, do 5 de marzo. A Coruña, 25 de febreiro de 2022. O presidente, A secretaria xeral, Valentín González Formoso Amparo Taboada Gil
02/03/2022 | Administración LocalMunicipal
Monfero
Exposición pública aprobación padróns fiscais S. A. F. xaneiro 2022

Por acordo da X. G. L de data 23/02/2022 aprobáronse os padróns fiscais do mes de XANEIRO de 2022 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos 2.142,15€ e 129,10€. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, que tamén se publicará no taboleiro de anuncios electrónico do Concello, para que os/as interesados/as poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria, e artigo 24 do Real decreto 939/2005, de 29 de xullo, polo que se aproba o Regulamento xeral de recadación. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. Asemade poderán interpoñer calquera outro recurso que estimen pertinente O prazo de cobro, en período voluntario, será de dous meses, segundo o artigo 62.3 da Lei xeral tributaria, contados desde o dia seguinte ao da data de aprobación do padrón fiscal pola Xunta de Goberno Local anteriormente indicada, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Canto ao lugar de ingreso e modalidade de cobro, de acordo co previsto na Ordenanza fiscal municipal reguladora deste prezo público, será mediante domiciliación bancaria. Os recibos enviaranse para o seu cargo nas contas bancarias designadas polas persoas contribuíntes o día 28 deste mes. Monfero, 24 de febreiro de 2022 O Alcalde Andrés Feal Varela.
02/03/2022 | Administración LocalMunicipal
Mesía
Convocatoria do proceso selectivo para a contratación temporal dun/dunha técnico deportivo

Por Decreto da Alcaldía núm.53/2022, do 25 de febreiro de 2022, aprobáronse as bases e convocouse proceso selectivo para a contratación laboral temporal dun/dunha técnico deportivo para cubrir a baixa da titular. O prazo de presentación da solicitudes é de sete días naturais, contados dende o seguinte ó da publicación do presente anuncio no Boletín Oficial da Provincia. As bases están a disposición dos/as interesados/as na páxina web municipal (www.concellodemesia. gal) e no taboleiro de edictos do concello. Mesía, 25 de febreiro de 2022. Asdo. Mariano Iglesias Castro. Alcalde.
02/03/2022 | Administración LocalMunicipal
Mazaricos
Aprobación inicial da desafectación do CEIP Pino de Val do servizo público do ensino

O Pleno do Concello de Mazaricos, en sesión extraordinaria do día 23 de febreiro de 2022, acordou aprobar inicialmente a mutación demanial obxectiva da edificación e recinto do CEIP Pino de Val, con desafectación do inmoble referido do servizo público do ensino e simultánea afectación a un uso socioasistencial, de carácter local, para a creación de un centro de día e/ou residencia para maiores nun futuro. De conformidade co artigo 269 da Lei 5/1997, de 22 de Xullo, de Administración Local de Galicia e 8 do Real Decreto 1372/1986, de 13 de Xuño, polo que se aproba o Regulamento de Bienes de las Entidades Locales, o expediente queda sometido a información pública por prazo dun mes, a contar dende o día seguinte ao de publicación do presente anuncio no Boletín Oficial da Provincia de A Coruña, no taboleiro de anuncios e na web municipal (www.mazaricos. gal) e sede electrónica do Concello, durante este prazo os interesados poderán presentar as alegacións ou reclamacións que estimen oportunas. En Mazaricos, a 24 de febreiro de 2022 O ALCALDE Asdo. Juan J. Blanco Ribeiro
03/03/2022 | Administración LocalMunicipal
Rianxo
Secretaría
Renuncia á adicación exclusiva que ten asinada como Concelleira de Benestar, Igualdade e Diversidade e Benestar Animal

Que por resolución da alcaldía núm.150/2022 de 24.02.2022 acordouse: “./. PRIMEIRO: Aceptar de plano a renuncia á retribución polo exercicio da Concellería delegada de Benestar Social, Diversidade e Igualdade en réxime de adicación parcial, de dona Nicola Jayne Santalices Bruces. SEGUNDO: Notificar a presente á interesada TERCEIRO: Dar traslado do presente acordo á intervención e á Tesourería e procédanse de conformidade co previsto no artigo 75.5 da Lei 7/1985, de 2 de abril, reguladora das bases de réxime local e artigo 8.1 f) da Lei 19/2013, de 9 de decembro, á súa publicación no Boletín Oficial da Provincia, no taboleiro de anuncios do Concello e na sede electrónica (portal de transparencia).” Rianxo, xoves 24 de febreiro de 2022 O alcalde, Adolfo Muíños Sánchez
03/03/2022 | Administración LocalMunicipal
Pontedeume
Modificación de crédito número 3/2022

Aprobada na sesión plenaria do 24 de febreiro de 2022 a modificación de crédito número 3, na modalidade de suplemento de crédito, en cumprimento do Real decreto lexislativo 2/2004, do 5 de marzo, expónse ao público na Secretaría deste Concello, por prazo de quince días hábiles, a contar dende o seguinte ao da inserción deste edicto no Boletín Oficial da Provincia, a fin de que durante aquel se podan formular as as reclamacións que se consideren. Documento asinado dixitalmente polo alcalde, Bernardo Fernández Piñeiro en data vintecinco de febreiro de dous mil vintedous.
03/03/2022 | Administración LocalMunicipal
Ribeira
Padrón e lista cobratoria da taxa pola prestación do servizo do Conservatorio Municipal de Música, do mes de febreiro de 2022

EDICTO Por Decreto da Alcaldía de data 25/02/2022 aprobáronse as liquidacións correspondentes a: – Padrón e lista cobratoria da taxa pola prestación do servizo do Conservatorio Municipal de Música, do mes de febreiro 2022. Conforme ó disposto no artigo 102.3 da Lei 58/2003, do 17 de decembro, Xeral Tributaria aplicable á facenda das entidades locais en aplicación do disposto no artigo 12 do Real Decreto Lexislativo 2/2004, do 5 de marzo, polo que se aprobou o Texto Refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza do tributo indicado será do día 28 de febreiro ó 29 de abril de 2022, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza correspondente. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, Xeral Tributaria. Ribeira, 25 de febreiro do 2022. O alcalde Manuel Ruiz Rivas
03/03/2022 | Administración LocalMunicipal
Narón
Secretaría
Anuncio publicación definitiva RPT 2022

Publicado o anuncio de aprobación inicial da modificación da RPT do Concello de Narón e Padroado de Cultura do 2022 no BOP da Coruña nº 3 de data 05.01.2022 e resoltas as alegacions presentadas no prazo de exposición polo Concello de Pleno de data de 24.02.2022 e elevado polo mesmo órgano a definitivo. Polo tanto, procedese a súa publicación integra e enténdense aprobadas definitivamente, ao abeiro do disposto no artigo 202.2 da Lei 2/2015, do 29 de abril, de emprego público de Galicia, así como o establecido no artigo 112 en relación co 90 da Lei 7/1985, do 2 de abril, reguladora das bases do réxime local. Narón, 25 de febrero de 2022 A alcaldesa, Marian Ferreiro Díaz
03/03/2022 | Administración LocalMunicipal
Arzúa
Anuncio relativo á publicación na sede electrónica do Concello de Arzúa da concesión de subvencións para a realización de actividades de carácter educativo, cultural e deportivo

ANUNCIO Con data 24/02/2022 publicouse no taboleiro de anuncios da sede electrónica do Concello de Arzúa a notificación do Decreto n.º 756/2021, do 3/12/2021, relativo a concesión de subvencións municipais para a realización de actividades de carácter educativo, cultural e deportivo. O prazo para interpoñer os recursos indicados na notificación dito decreto computaranse dende o día seguinte a esta publicación. En Arzúa, 25 de febreiro de 2022. O alcalde-presidente Asdo.: José Luis García López
03/03/2022 | Administración LocalMunicipal
Ribeira
Padróns e listas cobratorias da taxa pola prestación do servizo público de axuda a domicilio (dependencia e libre concorrencia) correspondentes ó mes de decembro de 2021

Por Decreto de Alcaldía de data de hoxe, aprobáronse as liquidacións correspondentes a: – Padróns e listas cobratorias da taxa pola prestación do servizo público de axuda a domicilio (dependencia e libre concorrencia) correspondentes ó mes de decembro de 2021. Conforme ó disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse ó público o seguinte anuncio de cobranza: Prazo de ingreso: O período voluntario de cobranza do tributo indicado será do día 1 de marzo de 2022 ata o 10 de maio de 2022, ámbolos dous inclusive. Lugar de ingreso e modalidade de cobro: Mediante domiciliación bancaria, de acordo co previsto na Ordenanza Fiscal reguladora da taxa de referencia. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 24 de febreiro de 2022 O alcalde, Manuel Ruiz Rivas
03/03/2022 | Administración LocalMunicipal
Narón
Intervención
Edicto aprobación provisional da modificación da O. F. nº 5 reguladora do IIVTNU

A efectos do disposto no artigo 17 do Real Decreto Lexislativo 2/2004, de 5 de marzo polo que se aproba o texto refundido da Lei das facendas locais, ponse en coñecemento xeral, que na Intervención Xeral deste Concello, atópase exposto ao público o expediente de modificación da ordenanza fiscal nº 5 reguladora do imposto sobre o incremento do valor dos terreos de natureza urbana (IIVTNU). Aprobado provisionalmente o expediente polo Concello Pleno en data 24 de febreiro do presente ano, os interesados lexitimados, segundo o disposto no artigo 18 do Real Decreto Lexislativo 2/2004, poderán examinar o expediente e presentar as reclamacións que estimen oportunas no Rexistro Xeral deste Concello, no prazo de trinta días a partir da data de inserción deste anuncio no Boletín Oficial da Provincia. Transcorrido o prazo sen presentarse reclamacións, entenderase elevado a definitivo o presente acordo. Narón, 25 de febreiro de 2022 Asdo. Maríán Ferreiro Díaz Alcaldesa-Presidenta
03/03/2022 | Administración LocalMunicipal
Porto do Son
Aprobación padrón fiscal taxa recollida de lixo 1.º trimestre 2022

A Concelleira Delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou Resolución núm.200 o 24.02.2022, aprobando o padrón definitivo do prezo público pola prestación do Servizo de recollida de lixo correspondente ao 1º TRIMESTRE 2022, por un importe total de 186.222,98 €. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 24 de febreiro de 2022. A Concelleira Delegada, Mª José Maneiro Quintáns
03/03/2022 | Administración LocalMunicipal
Arteixo
Renda e Exaccións
Modificación da Ordenanza fiscal n.º 5: imposto sobre o incremento de valor dos terreos de natureza urbana (IIVTNU)

ANUNCIO APROBACIÓN INICIAL DA MODIFICACIÓN DA ORDENANZA FISCAL Nº 5: IMPOSTO SOBRE O INCREMENTO DE VALOR DOS TERREOS DE NATUREZA URBANA (IIVTNU) O Pleno da Corporación, en sesión de 24 de febreiro de 2022, adoptou, entre outros, o acordo seguinte: Aprobación inicial da modificación da Ordenanza fiscal n.º 5: imposto sobre o incremento de valor dos terreos de natureza urbana (IIVTNU). Procede a exposición pública por un prazo de trinta días, mediante inserción do presente edicto no Boletín Oficial da Provincia e no diario “La Voz de Galicia”, así como no taboleiro de edictos do Concello e na sede electrónica do Concello de Arteixo. O prazo citado comezará a contar a partir da derradeira das publicacións realizadas. Durante este período, tódolos interesados poderán examinar o expediente e presentar, no seu caso, as reclamacións que consideren oportunas. Rematada a exposición pública, a Corporación resolverá as reclamacións que foran presentadas. Se tales reclamacións non se tiveran producido, o texto até entón provisional, entenderase definitivamente aprobado, procedéndose á publicación do texto íntegro das ordenanzas citadas. Arteixo a 25 de febreiro de 2022. Asina dixitalmente na data do documento electrónico: Josep Andreu Turiegano Monroig (Concelleira de Economía e Facenda, Contratación, Turismo e Novas Tecnoloxías)
03/03/2022 | Administración LocalMunicipal
Aranga
Secretaría - Intervención
Anuncio liquidación SAF xaneiro 2022

Por Resolución da alcaldía do 25.02.2022, aprobouse o padrón de contribuíntes e liquidación do servizo de axuda no fogar correspondente ao mes de xaneiro de 2022, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. Aranga, 25 de febreiro de 2022 O alcalde Alberto Platas Álvarez